title: "Johannes Kepler"
text: "Johannes Kepler (* 27. Deetsember 1571 uun Weil der Stadt; \u2020 15. Nofember 1630 uun Regensburg) wiar en tsjiisk nat\u00fc\u00fcrfilosoof, matemaatiker, astronoom, astroloog, optiker an ewangeelisk teoloog.\n\nLeewent\n\nHi wurd 27. Deetsember 1571 uun det frei rikssteed Weil der Stadt (wat n\u00fc dial faan Stuttgart as). San ualaatj, Sebald Kepler, wiar b\u00fcrgerm\u00e4\u00e4ster faan detheer steed. San aatj wiar Heinrich Kepler, en hanelsmaan, an sin mam wiar Katherina Guldenmann, diar en kr\u00fc\u00fcsw\u00fcfhood wiar an l\u00e4\u00e4der faan hekserei uunklaaget wurd.\n\nFaan 1594 tu 1600 wiar hi lunskapsmatemaatiker faan Steiermark uun Graz. Hi onerrachtet matemaatik bi det ewangeelisk stiftsskuul, wat det katoolsk Uniwersiteet faan Graz jinauersted. Uun Prag 1600-1601 wiar hi f\u00f6r\u2019t iarst asistent faan de deensk astronoom Tycho Brahe, do keiserelk matemaatiker oner Keiser Rudolf II.. Detheer steling h\u00e4\u00e4l hi onder a efterfulgern faan Rudolf, Matthias I. an Ferdinand II. tu 1627. Faan 1612 tu 1626 wirket hi \u00fc\u00fcbtu \u00fc\u00fcs lunskapsmatemaatiker uun Linz. Tuletst tiinet hi Generool Wallenstein \u00fc\u00fcs astroloogisk beriader. \n\nJohannes Kepler foon a gesetsmiatighaiden, diarefter jo planeeten am a san reert. Hi maaget at optik tu\u2019t ding faan wedenskapelk onersch\u00fcking an besteediget \u00fctjfinjingen, wat san tidjmaaker Galileo Galilei m\u00e4 a teleskoop maaget hed. Hi t\u00e4\u00e4lt diarm\u00e4 tu a begr\u00fcnjigern faan d\u00f6n moodern wedenskapen.\n\nAstronoom"